26.9.2007 Den Europæiske Unions Tidende L 251/1 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER RÅDET RÅDETS AFGØRELSE af 23. juli 2007 om undertegnelse og midlertidig anvendelse af en anden tillægsprotokol til aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side for at tage hensyn til Republikken Bulgariens og Rumæniens tiltrædelse af Den Europæiske Union (2007/611/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 310, sammenholdt med artikel 300, stk. 2, første afsnit, første og andet punktum, under henvisning til traktaten om Republikken Bulgariens og Rumærniens tiltrædelse, særlig artikel 4, stk. 3, under henvisning til akten om Republikken Bulgariens og Rumærniens tiltrædelse, særlig artikel 6, stk. 2, under henvisning til forslag fra Kommissionen, og ud fra følgende betragtninger: (1) Den 23. oktober 2006 bemyndigede Rådet Kommissionen til på Det Europæiske Fællesskabs og dets medlemsstaters vegne at føre forhandlinger med Republikken Chile om en anden tillægsprotokol til aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side for at tage hensyn til Republikken Bulgariens og Rumæniens tiltrædelse af Den Europæiske Union. (2) Disse forhandlinger er ført til ende, og anden tillægs- protokol blev paraferet den 26. marts 2007. (3) Med forbehold af anden tillægsprotokols eventuelle ind- gåelse på et senere tidspunkt bør den undertegnes på Fællesskabets og medlemsstaternes vegne, og den midlertidige anvendelse af visse af bestemmelserne deri bør godkendes — TRUFFET FØLGENDE AFGØRELSE: Eneste artikel 1. Formanden for Rådet bemyndiges til at udpege den (de) person(er), der er beføjet til på Det Europæiske Fællesskabs og dets medlemsstaters vegne at undertegne den anden tillægs- protokol til aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side for at tage hensyn til Republikken Bulgariens og Rumæniens tiltrædelse af Den Europæiske Union. Teksten til den anden tillægsprotokol er knyttet til denne afgørelse. 2. Artikel 2, 3, 4 og 9 i den anden tillægsprotokol anvendes midlertidigt indtil dens ikrafttræden. Udfærdiget i Bruxelles, den 23. juli 2007. På Rådets vegne L. AMADO Formand